અમદાવાદ– શેરબજારમાં આજે સપ્તાહના પ્રથમ દિવસે અને સતત પાંચમી ટ્રેડિંગ સેશનમાં ગાબડુ પડ્યું હતું. નોર્થ કોરિયા અને અમેરિકા વચ્ચે ટેન્શન વધ્યું છે. જેને પગલે વિશ્વના સ્ટોક માર્કેટમાં ભારે ગભરાટ વચ્ચે ગાબડા પડ્યા હતા. જેની પાછળ ભારતીય શેરોની જાતે-જાતમાં ઑલ રાઉન્ડ વેચવાલી ફરી વળી હતી. ટ્રેડિંગ સેશનને અંતે સેન્સેક્સ 295.81(0.93 ટકા) ગગડી 31,626.63 બંધ રહ્યો હતો. તેમજ નિફટી ઈન્ડેક્સ 91.80(0.92 ટકા) તૂટી 9872.60 બંધ થયો હતો.